Blaze7451/Wiki-th-20250601 huggingface dataset:
เจ้าหญิงเบียทริซแห่งสหราชอาณาจักร

เจ้าหญิงเบียทริซแห่งสหราชอาณาจักร หรือพระนามเต็ม เบียทริซ แมรี วิกตอเรีย ฟีโอดอร์ (14 เมษายน ค.ศ. 1857 - 26 ตุลาคม ค.ศ. 1944) พระราชธิดาพระองค์ที่เก้าและพระองค์เล็กในสมเด็จพระราชินีนาถวิกตอเรีย และเจ้าชายอัลเบิร์ต พระราชสวามี

**ต้นพระชนม์ชีพ**
เจ้าหญิงเบียทริซ ประสูติเมื่อวันที่ 14 เมษายน ค.ศ. 1857 มีพระนามเต็มว่า "เบียทริซ แมรี วิกตอเรีย ฟีโอดอร์" พระราชชนนีคือ สมเด็จพระราชินีนาถวิกตอเรีย และ เจ้าชายอัลเบิร์ต พระราชสวามี

**พระอิสริยยศ**
 14 เมษายน 1857 – 23 กรกฎาคม 1885: เฮอร์รอยัลไฮเนส เจ้าหญิงเบียทริซแห่งสหราชอาณาจักร (Her Royal Highness The Princess Beatrice)- 23 กรกฎาคม 1885 – 14 กรกฎาคม 1917: เฮอร์รอยัลไฮเนส เจ้าหญิงเบียทริซ เจ้าหญิงเฮนรีแห่งบัทเทินแบร์ค (Her Royal Highness The Princess Beatrice, Princess Henry of Battenberg)- 17 กรกฎาคม 1917 – 26 ตุลาคม 1944: เฮอร์รอยัลไฮเนส เจ้าหญิงเบียทริซแห่งสหราชอาณาจักร (Her Royal Highness The Princess Beatrice)

**ราชตระกูล**
หมวดหมู่:บุคคลที่เกิดในปี พ.ศ. 2400
หมวดหมู่:ราชวงศ์อังกฤษ
หมวดหมู่:ตระกูลบัทเทินแบร์ค
หมวดหมู่:ราชวงศ์ซัคเซิน-โคบวร์คและโกทา
หมวดหมู่:บุคคลจากเคนซิงตัน
หมวดหมู่:ผู้ได้รับเครื่องราชอิสริยาภรณ์จีบีอี‎
หมวดหมู่:พระราชโอรสและพระราชธิดาในสมเด็จพระราชินีนาถวิกตอเรีย
หมวดหมู่:พระราชธิดา
สถานีย่อย:ประวัติศาสตร์/สุ่มภาพ/7

300px
ภาพคณะราชทูตของสมเด็จพระนารายณ์มหาราชเดินทางไปเจริญสัมพันธไมตรีกับประเทศฝรั่งเศสเมื่อปี พ.ศ. 2229ที่พระราชวังแวร์ซายส์ ณ กรุงปารีส คณะราชทูตกำลังเข้าเฝ้าพระเจ้าหลุยส์ที่ 14 แห่งฝรั่งเศสอยู่
ไฟล์:Ratchapruek Mascots group.jpg

== คำอธิบายโดยย่อ**
หมวดหมู่:สัญลักษณ์มหกรรมพืชสวนโลกฯ ราชพฤกษ์ 2549

**สัญญาอนุญาต ==
สถานีย่อย:ประวัติศาสตร์/สุ่มภาพ/9

300px
ภาพถ่ายปงต์ดูการ์ดที่ประเทศฝรั่งเศส เป็นท่อน้ำที่ใช้ขนส่งน้ำของชาวโรมันโบราณ
สถานีย่อย:ประวัติศาสตร์/สุ่มภาพ/10

ภาพก่อนหน้า >
----300px
ภาพถ่ายวิหารพาร์เธนอนที่ประเทศกรีซอันโด่งดัง ซึ่งเป็นสัญลักษณ์ของอารยธรรมกรีกโบราณ
นิรมล เมธีสุวกุล

นิรมล เมธีสุวกุล
นิรมล เมธีสุวกุล (ชื่อเล่น : นก) อดีตนักข่าว และผู้ประกาศข่าวโทรทัศน์ ปัจจุบันเป็นพิธีกรและผู้ผลิตรายการโทรทัศน์ เกี่ยวกับการอนุรักษ์สิ่งแวดล้อม การศึกษา วิถีชีวิต วัฒนธรรม โดยมีผลงานที่เป็นที่รู้จักอย่างกว้างขวางและดำเนินการต่อเนื่อง 30 ปี เกี่ยวกับรายการสำหรับเด็กและครอบครัว คือรายการ ทุ่งแสงตะวัน

**ประวัติ**
นิรมล เมธีสุวกุล
นิรมล เมธีสุวกุล เกิดที่ จังหวัดสุพรรณบุรี เมื่อปี พ.ศ. 2504 แต่ไปเติบโตที่จังหวัดเชียงราย จบการศึกษาจากโรงเรียนแม่จันวิทยาคม จังหวัดเชียงราย โรงเรียนสุรศักดิ์มนตรี และคณะนิเทศศาสตร์ จุฬาลงกรณ์มหาวิทยาลัย จบการศึกษาเมื่อ พ.ศ. 2525
เธอเริ่มทำงานเป็นนักข่าวหนังสือพิมพ์เดอะ เนชั่น เป็นผู้สื่อข่าวฝึกหัดประจำทำเนียบรัฐบาลและรัฐสภานักข่าวสายทั่วไป เน้นด้านเด็กสตรีและองค์กรพัฒนาเอกชน เป็นผู้สื่อข่าวเศรษฐกิจช่อง 7 เริ่มมีชื่อเสียงเป็นที่รู้จักตั้งแต่ พ.ศ. 2528 โดยเป็นผู้สื่อข่าวโทรทัศน์ บริษัท แปซิฟิคอินเตอร์คอมมิวนิเคชั่น ผลิตข่าวให้ช่อง 9 อ.ส.ม.ท. ภายใต้การดูแลของสมเกียรติ อ่อนวิมล
ในปี พ.ศ. 2532 เป็นพิธีกรและเขียนบทรายการ "ทุ่งหญ้าป่าใหญ่" ออกอากาศทางช่อง 7 และเป็นบรรณาธิการข่าวและผู้ประกาศข่าวบริษัทอีเอ็มนิวส์ ผลิตข่าวให้ช่อง 5

**ผลงาน**
กองถ่ายรายการทุ่งแสงตะวัน- ในปี พ.ศ. 2534 ก่อตั้งบริษัท ป่าใหญ่ครีเอชั่น จำกัด ร่วมกับสุริยนต์ จองลีพันธ์ และยุพา เพ็ชรฤทธิ์- ผลิตรายการ ทุ่งแสงตะวัน ออกอากาศทางเอ็นบีที 2 เอชดี เมื่อปี พ.ศ. 2534- ย้ายไปออกอากาศทางช่อง 3 เอชดี ตั้งแต่ เดือนมกราคม พ.ศ. 2535 จนถึงปัจจุบัน โดยเป็นผู้ควบคุมการผลิต และพิธีกร- เป็นพิธีกรรายการ ทุ่งแสงตะวัน ช่อง 3 เอชดี https://www.facebook.com/Tung20/
*ผู้ควบคุมการผลิต รายการพันแสงรุ้ง เผยแพร่ทาง ไทยพีบีเอส https://www.facebook.com/1000sr/
*ผู้ควบคุมการผลิต รายการสารคดี ประวัติศาสตร์ โบราณคดี  ภาษา วัฒนธรรม และ ดีเอ็นเอ ชุดพิเศษ  เธอ เขา เรา ใคร เผยแพร่ทางสถานีโทรทัศน์ ไทยพีบีเอส  2019  http://program.thaipbs.or.th/TherKaoRaoKrai/episodes/63135

**รางวัล**
 นิสิตเก่าดีเด่น นิเทศศาสตร์ จุฬาฯ คณะนิเทศศาสตร์ จุฬาลงกรณ์มหาวิทยาลัย- รางวัลในฐานะสตรีดีเด่น สื่อมวลชนดีเด่น นักอนุรักษ์สิ่งแวดล้อมดีเด่น ฯลฯ - รางวัลอนุสรณ์สงขลานครินทร์ ประจำปี 2549
*รางวัลผู้มีคุณูปการต่อการศึกษาของชาติ (รายการทุ่งแสงตะวัน) จากกระทรวงศึกษาธิการ ประจำปี 2553 
หมวดหมู่:นักหนังสือพิมพ์ชาวไทย
หมวดหมู่:พิธีกรชาวไทย
หมวดหมู่:บุคคลจากอำเภอเมืองสุพรรณบุรี 
หมวดหมู่:บุคคลจากโรงเรียนสุรศักดิ์มนตรี 
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
คาตากูระ โคจูโร

คะตะคุระ โคะจูโร (ญี่ปุ่น|片倉小十郎|Katakura Kojūrō
พ.ศ. 2100 - พ.ศ. 2158) เป็นซามูไรชั้นสูงที่โด่งดังในยุคเซงโงกุ

**ประวัติ**
คะตะคุระ คะเงะสึนะ หรือรู้จักกันในนาม โคะจูโร เป็นหัวตระกูลคะตะคุระ (คนแรกของตระกูล) ได้รับใช้ตระกูลดะเตะมาตั้งแต่แรก โคะจูโรนั้นได้ติดตามรับใช้ ดะเตะ มะซะมุเนะ มาตลอดชีวิตของเขา และเป็นที่ปรึกษาคนสนิทของมะซะมุเนะ โคะจูโรได้เข้าร่วมสงครามระหว่างตระกูลดาเตะ และตระกูลอาชินะ อีกทั้งศึกใน พ.ศ. 2143 นั้นทำให้เขามีชื่อเสียงที่โด่งดัง ใน พ.ศ. 2145 โคะจูโรได้รับที่ดินจำนวน 16,000 โงคุ และปราสาทชิโรอิชิ

**วาระสุดท้าย**
โคะจูโรนั้นได้ติดตามมาซามุเนะในศึกล้อมปราสาทโอซาก้า พ.ศ. 2158 พอหลังจากศึกได้ไม่นาน โคจูโร่ก็ได้สิ้นชีพลง

**ความนิยมในปัจจุบัน**
โคะจูโรนั้นได้ปรากฏในเกม เซ็นโงกุ บาซาระ 2 และเป็นตัวละครที่มีบทบาทพอสมควร

**แหล่งข้อมูลอื่น**
  ข้อมูลของคาตาคุระ โคจูโร่ date=2008-05-21 
คคาตาคุระ โคจูโร่
หมวดหมู่:ซามูไร
หมวดหมู่:บุคคลในยุคอาซูจิ–โมโมยามะ
หมวดหมู่:บุคคลในยุคเอโดะ
โรงพยาบาลสมเด็จพระยุพราชท่าบ่อ

โรงพยาบาลสมเด็จพระยุพราชท่าบ่อ เป็นโรงพยาบาลสมเด็จพระยุพราชแห่งหนึ่งจากยี่สิบเอ็ดแห่งทั่วประเทศ ตั้งอยู่ที่อำเภอท่าบ่อ จังหวัดหนองคาย

**ประวัติ**
เมื่อปี พ.ศ. 2447 ได้มีการก่อตั้ง “สุขศาลาท่าบ่อ” ขึ้นเพื่อบริการด้านการรักษาพยาบาลให้แก่ชาวอำเภอท่าบ่อเป็นแห่งแรก ตั้งอยู่ทางทิศเหนือของที่ว่าการอำเภอ ซึ่งเป็นที่ตั้งของกองร้อยอาสารักษาดินแดนในปัจจุบัน ต่อมาในปี พ.ศ. 2496 ได้ย้ายที่ทำการมาอยู่แห่งใหม่ คือบริเวณที่ตั้งโรงพยาบาลปัจจุบัน และได้เปลี่ยนชื่อใหม่เป็น “สถานีอนามัยชั้น 1” โดยมีเตียงรับคนไข้ภายใน 10 เตียง ประกอบด้วย นายแพทย์ประจำ 1 คน สารวัตรสุขาภิบาล พนักงานอนามัย นางสงเคราะห์ (พยาบาล)ผดุงครรภ์ พนักงานบำบัดโรคเรื้อน และนักการอย่างละ 1 คน ส่วนด้านการรักษาพยาบาล ถ้ามีคนไข้หนักก็นำส่งโรงพยาบาลหนองคาย เนื่องจากเครื่องมือแพทย์ ตลอดจนแพทย์และเจ้าหน้าที่ไม่เพียงพอ ส่วนเจ้าหน้าที่อื่นๆ เช่น ด้านส่งเสริมสุขภาพ สุขาภิบาลป้องกันโรค ต้องรับผิดชอบงานทุกตำบลในเขตอำเภอท่าบ่อ เนื่องจากยังไม่มีสถานีอนามัยตำบล หรือสำนักงานผดุงครรภ์
ประมาณปี พ.ศ. 2517 กระทรวงสาธารณสุข ได้วางโครงการขยายงานด้านการรักษาพยาบาลออกไปสู่เขตชุมชนมากขึ้น “สถานีอนามัยชั้น 1” จึงมีการพัฒนามากขึ้นและเปลี่ยนชื่อเป็น “ศูนย์การแพทย์และอนามัย” ต่อมาในปี พ.ศ. 2519 ก็ได้ยกระดับมาเป็น “โรงพยาบาลท่าบ่อ” แต่การบริการด้านการรักษาพยาบาลก็ยังคงรูปแบบเดิม คือมีเตียงรักษาผู้ป่วย 10 เตียง มีแพทย์ประจำ 1 คน ปี พ.ศ. 2520 ได้รับการยกฐานะให้เป็นโรงพยาบาล 30 เตียง มีแพทย์ประจำปฏิบัติงาน มีพยาบาลและเจ้าหน้าที่อื่นๆ เพิ่มมากขึ้น 
และเมื่อวันที่ 3 มกราคม พ.ศ. 2520 รัฐบาลร่วมกับพสกนิกรชาวไทย ได้บริจาคทุนทรัพย์ร่วมกันจัดสร้างโรงพยาบาลสมเด็จพระยุพราชขึ้นในอำเภอต่างๆ ทั่วประเทศจำนวน 21 แห่ง โรงพยาบาลท่าบ่อได้เปลี่ยนชื่อเป็น “โรงพยาบาลสมเด็จพระยุพราชท่าบ่อ” และพระบาทสมเด็จพระเจ้าอยู่หัว (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) ได้เสด็จฯ มาวางศิลาฤกษ์ เมื่อวันที่ 12 กันยายน พ.ศ. 2520 และเสด็จฯ มาทำพิธีเปิดเมื่อวันที่ 18 มกราคม พ.ศ. 2522
ในปี พ.ศ. 2524 กระทรวงสาธารณสุขขออนุมัติให้โรงพยาบาลสมเด็จพระยุพราชท่าบ่อ ขยายจากขนาด 30 เตียงเป็นโรงพยาบาล 60 เตียง และต่อมาก็ได้ยกฐานะเป็นโรงพยาบาลขนาด 90 เตียง 
ปัจจุบัน (พ.ศ. 2561) โรงพยาบาลสมเด็จพระยุพราชท่าบ่อได้ขยายเป็นโรงพยาบาลขนาด 200 เตียง เป็นโรงพยาบาลชุมชนแม่ข่ายของโรงพยาบาลชุมชนในเขตจังหวัดหนองคายตอนเหนือ ซึ่งได้แก่ โรงพยาบาลสังคม โรงพยาบาลศรีเชียงใหม่ และโรงพยาบาลโพธิ์ตาก ตลอดจนสถานีอนามัยในเขตอำเภอท่าบ่ออีกด้วย

**อ้างอิง**

**แหล่งข้อมูลอื่น**
สมเด็จพระยุพราชท่าบ่อ
ท่าบ่อ
หมวดหมู่:สิ่งก่อสร้างในอำเภอท่าบ่อ
คลองสำโรง

คลองสำโรง เป็นคลองที่สำคัญของจังหวัดสมุทรปราการและจังหวัดฉะเชิงเทรา เริ่มจากแม่น้ำเจ้าพระยา ตำบลสำโรงและตำบลสำโรงกลาง อำเภอพระประแดง จังหวัดสมุทรปราการ ผ่านพื้นที่อำเภอเมืองสมุทรปราการ อำเภอบางพลี อำเภอบางเสาธง อำเภอบางบ่อ จังหวัดสมุทรปราการ และบรรจบแม่น้ำบางปะกง ตำบลท่าสะอ้าน อำเภอบางปะกง จังหวัดฉะเชิงเทรา 

**ประวัติ**
สันนิษฐานว่าเป็นคลองที่ขุดขึ้นในสมัยขอมเรืองอำนาจ ระหว่าง พ.ศ. 978–1700 มีข้อสันนิษฐานเพิ่มว่า คลองสำโรงอาจเป็นเส้นทางน้ำทางธรรมชาติที่มีมาก่อนสมัยกรุงศรีอยุธยา จนมีการขุดคลองในสมัยขอมเพื่อใช้เป็นเส้นทางเดินทัพจากเมืองหลวงนครธมมายังดินแดนแถบลุ่มน้ำเจ้าพระยา บ้างสันนิษฐานว่า คำว่าสำโรงหมายถึง ต้นสำโรง อันเป็นคำที่มาจากภาษาเขมรคำว่า สํโรง (សំរោង, อ่านว่า ซ็อมโรง)
ในรัชกาล สมเด็จพระรามาธิบดีที่ 2 ได้ขุดซ่อมคลองนี้ เมื่อ พ.ศ. 2041 (บ้างระบุ พ.ศ. 2068) เนื่องจากคลองที่ขุดไว้แต่เดิมนั้นตื้นเขิน และมีการขุดพบรูปเทพารักษ์ 2 องค์ในครั้งนี้ ได้แก่ พระยาแสนตาและบาทสังขกร ความว่า
คลองสำโรงอาจมีการตั้งถิ่นฐานมาตั้งแต่สมัยอยุธยา แต่ยังไม่ปรากฏหลักฐานแน่ชัด สุนทรภู่ได้เดินทางผ่านคลองสำโรงเมื่อ พ.ศ. 2352 ดังปรากฏในนิราศเมืองแกลง ได้พบชุมชนเป็นช่วง ๆ อย่างเช่น ทับนางเป็นชุมชนเกษตรกรรมปลูกข้าว และบางพลีเป็นชุมชนการค้า เป็นต้น
ในช่วงต้นรัตนโกสินทร์ คลองสำโรงใช้เพื่อสนับสนุนการทำสงครามกับเขมร-เวียดนาม และการขนส่งสินค้า เช่น น้ำตาลและข้าว จากพื้นที่แถบตะวันออกทางจังหวัดฉะเชิงเทราสู่ท่าเรือที่กรุงเทพ

**สภาพทางกายภาพ**
คลองสำโรงมีระยะทางยาวประมาณ 55 กิโลเมตรเศษ สำหรับความกว้างของคลองสำโรง ช่วงที่กว้างที่สุดอาจกว้างได้ถึง 50 เมตร และมีความลึกโดยประมาณ 4–5 เมตร
เนื่องจากคลองสำโรงเป็นคลองที่สำคัญ จึงทำให้มีสะพานข้ามคลองสำโรงบริเวณถนนสายสำคัญต่อไปนี้ (เรียงลำดับจากต้นน้ำถึงท้ายน้ำ)- ถนนทางรถไฟสายเก่า- ถนนสุขุมวิท- ถนนศรีนครินทร์- ถนนกาญจนาภิเษก- ถนนกิ่งแก้ว- ถนนเลียบคลองส่งน้ำสุวรรณภูมิ- ถนนเคหะบางพลี- ถนนเลี่ยงเมืองบางบ่อ- ถนนรัตนราช- ถนนเทพรัตน- ถนนสิริโสธร
คลองสาขาที่สำคัญ- คลองมหาวงษ์ (เชื่อมแม่น้ำเจ้าพระยา)- คลองบางปิ้ง (คลองปากน้ำ เชื่อมแม่น้ำเจ้าพระยา)- คลองตาจัน- คลองสามแพรก- คลองหนามแดง- คลองตายม- คลองทับนาง- คลองหนองกระทุ่ม- คลองหนามแดงเดชะ- คลองปลัดเปรียง- คลองหลวงแพร่ง- คลองตัน- คลองหนองบัว- คลองบางแก้วใหญ่- คลองบางแก้วน้อย- คลองเสือตาย- คลองขุด (เลียบถนนกิ่งแก้วและถนนตำหรุ-บางพลี เชื่อมคลองชายทะเล)- คลองบางพลี (คลองลาดกระบัง เชื่อมคลองประเวศบุรีรมย์) - คลองบัวคลี่- คลองกู้พารา- คลองอ้อมบางปลา- คลองบางเรือน- คลองบางปลา (เชื่อมอ่าวไทย)- คลองส่งน้ำสุวรรณภูมิ (เชื่อมอ่าวไทย)- คลองสี่ศอก- คลองเจริญราษฎร์ (เชื่อมอ่าวไทย)- คลองนาเกลือ- คลองปั้นหยา- คลองด่าน (เชื่อมอ่าวไทย)- คลองบางโฉลง- คลองบางน้ำจืด- คลองจระเข้ใหญ่ (คลองหัวตะเข้ เชื่อมคลองประเวศบุรีรมย์)- คลองพระองค์เจ้าไชยานุชิต (เชื่อมคลองแสนแสบ)- คลองบ้านระกาศ- คลองบางพลีน้อย- คลองหอมศีล- คลองชายทะเล (เลียบถนนสิริโสธรและถนนสุขุมวิท เชื่อมคลองบางปิ้ง)

**อ้างอิง**
หมวดหมู่:คลองในจังหวัดสมุทรปราการ
หมวดหมู่:คลองในอำเภอบางปะกง
หมวดหมู่:คลองในอำเภอพระประแดง
หมวดหมู่:คลองในอำเภอเมืองสมุทรปราการ
หมวดหมู่:คลองในอำเภอบางพลี
หมวดหมู่:อำเภอบางเสาธง
หมวดหมู่:คลองในอำเภอบางบ่อ
มูลนิธิคุณพุ่ม

มูลนิธิคุณพุ่ม เป็นมูลนิธิในทูลกระหม่อมหญิงอุบลรัตนราชกัญญา สิริวัฒนาพรรณวดี จัดตั้งขึ้นเพื่อเป็นอนุสรณ์รำลึกถึงคุณพุ่ม เจนเซน พระโอรส

**ประวัติ**
ด้วยพระอัจฉริยภาพจากการทรงงานพัฒนาสังคมเพื่อคุณภาพชีวิตที่ดีขึ้น ของพสกนิกรชาวไทยตามรอยเบื้อง พระยุคลบาท ควบคู่ไปกับพระปรีชาสามารถ และความเข้าใจในฐานะพระมารดาที่ดูแลเอาใจใส่ และพัฒนาการเรียนรู้ของพระโอรสของอย่างใกล้ชิด ทูลกระหม่อมหญิงอุบลรัตนราชกัญญา สิริวัฒนาพรรณวดี  ผู้พระราชทานกำเนิดมูลนิธิคุณพุ่ม ทรงเล็งเห็นว่า บุคคลที่มีความบกพร่องในการเรียนรู้ หรือบุคคลออทิสติก ยังไม่ได้รับโอกาสในด้านต่าง ๆ อย่างทั่วถึง และเท่าเทียม อีกทั้งยังทรงห่วงใยเด็กเยาวชนผู้ด้อยโอกาส และยากไร้ทางสังคม 
จึงทรงพระกรุณาโปรดเกล้าฯ พระราชทานทุนทรัพย์ส่วนพระองค์ เป็นเงินทุนแรกเริ่มสำหรับจดทะเบียน ก่อตั้งเป็นมูลนิธิคุณพุ่ม ทะเบียนเลขที่ กท 1410 เมื่อวันที 14 มกราคม 2548 เพื่อเป็นอนุสรณ์รำลึกถึงคุณพุ่ม เจนเซน พระโอรสในทูลกระหม่อมหญิงอุบลรัตนราชกัญญา สิริวัฒนาพรรณวดี โดยทรงดำรงตำแหน่งองค์ประธานกรรมการมูลนิธิ และได้รับการรับรองเป็นองค์การกุศลสาธารณประโยชน์ ลำดับที่ 573 เมื่อวันที่ 28 กุมภาพันธ์ พ.ศ. 2548

**ดูเพิ่ม**
 คุณพุ่ม เจนเซ่น

**แหล่งข้อมูลอื่น**
  เว็บไซด์มูลนิธิคุณพุ่ม date=2008-12-06 
คุณพุ่ม
หมวดหมู่:ทูลกระหม่อมหญิงอุบลรัตนราชกัญญา สิริวัฒนาพรรณวดี
พระยากระสาปนกิจโกศล (โหมด อมาตยกุล)

พระยากระสาปนกิจโกศล (โหมด อมาตยกุล)  (15 มิถุนายน พ.ศ. 2362 – 26 สิงหาคม พ.ศ. 2439)  เป็นขุนนางในสมัยรัชกาลที่ 3 และรัชกาลที่ 4 ที่มีความรู้ในเชิงช่าง สามารถซ่อมเครื่องจักร เครื่องยนต์ เครื่องไฟฟ้า มีความสามารถในวิชาช่างชุบโลหะ สามารถประดิษฐ์สร้างเครื่องกลึง

**ประวัติ**
พระยากระสาปนกิจโกศล เดิมชื่อ โหมด เกิดเมื่อวันอังคาร แรม 8 ค่ำ เดือน 7 ปีเถาะ ตรงกับวันที่ 15 มิถุนายน พ.ศ. 2362 เป็นบุตรของพระยามหาอำมาตยาธิบดี (ป้อม) กับคุณหญิงเย็น  

**บุตร-ธิดา**
เกิดแต่เอกภรรยา คือ คุณหญิงพลอย (ธิดาพระยาโชฎึกราชเศรษฐี (ทองดี ไกรฤกษ์) น้องสาวต่างมารดาของเจ้าจอมอิ่ม ในรัชกาลที่ 2) คือ- พระปรีชากลการ (สำอาง อมาตยกุล)  - พระยาเพ็ชรพิไชย (เจิม อมาตยกุล)  - พระยาอภิรักษ์ราชอุทยาน (แฉล้ม อมาตยกุล)  - คุณหญิงทรามสงวน อภัยรณฤทธิ์
เกิดแต่อนุภรรยา คือ นิ่ม (ธิดาหลวงแก้วอายัติ (อ้น ไกรฤกษ์)) คือ - หนู อมาตยกุล 
*เจ้าจอมสังวาลย์ ในรัชกาลที่ 5

**การทำงาน**
โหมดได้ศึกษาวิชาการเครื่องจักรและการผสมธาตุผสมโลหะกับมิชชันนารีชาวอเมริกัน เป็นคนไทยคนแรกที่ศึกษาวิทยาการการถ่ายภาพจากหลุยส์ ลาร์โนดี (L' abbe Larnaudie)  บาทหลวงชาวฝรั่งเศส และเป็นช่างภาพชาวไทยคนแรก มีผลงานถ่ายภาพทิวทัศน์ ภาพวัง และภาพวิถีชีวิตของชาวสยาม ให้กับหมอเฮาส์ ส่งไปสหรัฐ
ในปี พ.ศ. 2403 สมัยรัชกาลที่ 4 วิศวกรชาวอังกฤษที่เดินทางเข้ามาติดตั้งเครื่องจักรที่โรงกระสาปน์สิทธิการ เพื่อผลิตเงินเหรียญใช้แทนเงินพดด้วง ได้เสียชีวิตอย่างกะทันหัน โหมดสามารถติดตั้งเครื่องจักรจนใช้งานได้ พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้มีบรรดาศักดิ์เป็น พระวิสูตรโยธามาตย์ ทำหน้าที่กำกับการทำเงิน  
โรงกระสาปน์สิทธิการ
ในรัชกาล พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ เลื่อนเป็น พระยากระสาปนกิจโกศล เมื่อปี พ.ศ. 2411 ดำรงตำแหน่งจางวางกรมกระสาปน์สิทธิการ ตำแหน่งผู้บังคับการโรงหล่อเหล็กของกรมทหารเรือ และตำแหน่งผู้บังคับการโรงแก๊สของหลวง  และทรงพระกรุณาโปรดเกล้าฯ ให้ดำรงตำแหน่งใน ปรีวีเคาน์ซิล หรือ สภาที่ปรึกษาในพระองค์ เมื่อปี พ.ศ. 2417

**บั้นปลายชีวิต**
พระยากระสาปนกิจโกศล ถูกปลดออกจากตำแหน่ง ถอดบรรดาศักดิ์ และจำคุก เมื่อปี พ.ศ. 2422 เนื่องจากกรณีที่พระปรีชากลการ (สำอาง อมาตยกุล) บุตรชายต้องโทษ เขาได้รับการปล่อยตัวเมื่อปี พ.ศ. 2430 และถึงแก่อนิจกรรมเมื่อวันที่ 26 สิงหาคม พ.ศ. 2439 สิริอายุ 77 ปี

**ลำดับสาแหรก**

**อ้างอิง**
หมวดหมู่:วิศวกรชาวไทย
หมวดหมู่:นักถ่ายภาพชาวไทย
กระสาปนกิจโกศล
หมวดหมู่:สกุลอมาตยกุล
รัฐบาลแห่งชาติ

รัฐบาลแห่งชาติ (national unity government) เป็นรัฐบาลผสมที่ประกอบด้วยพรรคการเมืองทุกพรรค (หรือพรรคการเมืองใหญ่ทุกพรรค) ในสภานิติบัญญัติ ซึ่งปกติตั้งในยามสงครามหรือภัยพิบัติของชาติอย่างอื่น
หมวดหมู่:การปกครอง
หมวดหมู่:โรงพยาบาลในจังหวัดหนองคาย

หนองคาย
หมวดหมู่:องค์การในจังหวัดหนองคาย
หมวดหมู่:โครงสร้างพื้นฐานในจังหวัดหนองคาย
ฮิโระ ซาโนะ

ฮิโรคาซุ ซาโนะ (Sano Hirokazu) หรือที่คนไทยนิยมเรียกว่า ฮิโระซัง เป็นนักแสดงไทย  ชาวญี่ปุ่น เกิดวันที่ 7 มีนาคม ปี พ.ศ. 2518 ในเมืองโยโกฮาม่า จังหวัดคานางาวะ ประเทศญี่ปุ่น สามารถพูดภาษาไทยได้

**ประวัติ**
ฮิโระเป็นนักเรียนการแสดงจากโตเกียว จบการศึกษาจาก Meiji Gakuin University (明治学院大学) มาอยู่ในเมืองไทยตั้งแต่ปี พ.ศ. 2544 ต่อมาได้มีผลงานมากมายและเป็นที่รู้จักของคนไทย ทั้งในด้านภาพยนตร์ ละคร และรายการโทรทัศน์

**ข้อมูลส่วนตัว**
 ชื่อจริง : ฮิโรคาซุ ซาโนะ (Sano Hirokazu)- สถานที่เกิด : ในเมืองโยโกฮามะ ประเทศญี่ปุ่น- ส่วนสูง : 179 ซม.- น้ำหนัก : 72-79 กก.- กรุ๊ปเลือด : O- งานอดิเรก : บาสเกตบอล, เบสบอล, ดำน้ำ, เซิร์ฟบอร์ด, ตกปลา- ความสามารถพิเศษ : คาราเต้, ซามูไร, การเย็บผ้า- ภาษาที่ใช้ : ญี่ปุ่น, ไทย, อังกฤษ

**ผลงาน**

**ภาพยนตร์**
 ยุวชนทหาร เปิดเทอมไปรบ (2543) (รับเชิญ)- The Great Challenge (France) (2547) รับบท Hiro Sano (Lieutenant yakusa) - 7 ประจัญบาน 2 (7 Street Fighters 2) (2548) รับบท สุริยา เอบาต้า (Ebata Suriya)- คำพิพากษาของมหาสมุทร (Invisible Waves) (2549) รับบท ฮิเดะกิ (Hideki)- ช็อคโกแลต (Chocolate) (2551) รับบท Yakusa- ปืนใหญ่จอมสลัด (Queen of Langkasuka) (2551)- ณ ขณะรัก (A moment in June) (2552) รับบท ว่าที่เจ้าบ่าว

**พิธีกร**
 11.2550 - 2551 เปิดแดนซามูไร (Discover Japan) ทางช่อง 9 (MCOT)- 01.2552 - 2553 วาบิ ซาบิ เปิดแดนซามูไร ทางช่องทีวีไทย(TPBS) วันอาทิตย์ 22.30-23.00 น.  - 04.2554 - 2555 ASEAN FOCUS (TPBS)  วันอาทิตย์ 22.00-22.30 น. - 08.2556 - ปัจจุบัน สุโก้ยเจแปน (Sugoi Japan) ทางช่อง One31 วันศุกร์ 23:30 น.  - WabisabiTV  - สุโก้ยเจแปน is on Facebook 

**ละคร**
 เทพธิดาโรงงาน รับบท ยามาดะ- ฟ้ากับตะวัน รับบท คัตสึ- บุญผ่อง รับบท มิโยชิ

**MV**
 ภาพความรัก ฟอร์ด สบชัย ไกรยูรเสน- ฉันขอทำเพื่อเธอ พลพล- คุณได้ไหม สุเมธ & เดอะปั๋ง

**หนังสือ**
Sugoi Japan สุโก้ย เจแปน

**โฆษณา**
 เบียร์ไฮเนเก้น (2544)- เคเอฟซี (2544)- ยูนิฟ กรีนที (2545)- เอไอเอส (2545)- เอนทีที (2545)- MALI condensed milk (2546)- S-PHONE (2546)- ลิสเตอร์ลีน (2546)- Feather Shampoo (2546)- SYUEI cramming school (2547)- โซนี่ (2547)- มาสด้า ไฟเตอร์ Lux Plus (2548)- บัตรวีซ่า (2549)- Pachinko-kagenogundan (2549)- โออิชิ กรีนที (2557)

**อ้างอิง**

**แหล่งข้อมูลอื่น**
  ผังรายการ เปิดแดนซามูไร date=2010-02-11 -  Wabisabi: Offical Website date=2016-05-01 -  ฮิโระ ซาโนะ จากเว็บไซต์หนังดี-  WabisabiTV: Official YouTube Channel-  รายการสุโก้ยเจแปน Official Facebook Page
หมวดหมู่:ชาวญี่ปุ่นในประเทศไทย
หมวดหมู่:นักแสดงชายชาวญี่ปุ่น
หมวดหมู่:พิธีกรชาวญี่ปุ่น
หมวดหมู่:ยูทูบเบอร์ชาวญี่ปุ่น
หมวดหมู่:บุคคลที่เกิดในปี พ.ศ. 2518
หมวดหมู่:บุคคลจากโยโกฮามะ
บานานารามา

บานานารามา (Bananarama) เป็นกลุ่มศิลปินหญิงจากอังกฤษ ประสบความสำเร็จในแนวเพลงป็อปและแดนซ์บนชาร์ทตั้งแต่ช่วงปี 1982 โดยมีเพลงติดใน 10 อันดับแรกบนชาร์ทซิงเกิลใน UK singles chart และยังมีเพลงติดใน 10 อันดับแรกบนชาร์ทซิงเกิลของนิตยสารบิลบอร์ด เพลงที่มีชื่อเสียงเช่น "Cruel Summer", "Venus", "Love in the First Degree" และ "I Heard a Rumour" พวกเธอเป็นที่รู้จักในรูปแบบการร้องเพลงที่สมาชิกทุกคนร้องเสียงแบบยูนิสัน ที่นักร้องนำและร้องเสียงประสานอัดเสียงด้วยกัน โดยในช่วงต้นของการทำเพลงพวกเธอใช้ไมโครโฟนเดียวกัน
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:ศิลปินสังกัดโพลีดอร์เรเคิดส์
หมวดหมู่:ศิลปินสังกัดลอนดอนเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2524
หมวดหมู่:ศิลปินสังกัดโพนีแคนยอน‎
หมวดหมู่:เกิร์ลกรุปยุโรป
หลุยส์ ลาร์นอดี

ไฟล์:Jean-Leon Gerome 001.JPG|thumb|300px|คณะราชทูตสยามอันมีเจ้าพระยาศรีพิพัฒน์รัตนราชโกษา (แพ บุนนาค) เป็นราชทูต ทูลเกล้าฯ ถวายพระราชสาส์นเจริญพระราชไมตรี แด่จักรพรรดินโปเลียนที่ 3 แห่งฝรั่งเศส ณ พระราชวังฟองแตนโบล เมื่อวันที่ 27 มิถุนายน พ.ศ. 2404 โดยบาทหลวงลาร์นอดีได้ร่วมเดินทางกับคณะทูตชุดนี้ในฐานะล่าม
หลุยส์ ลาร์นอดี หรือ บาทหลวง ลาร์นอดี (L' Abbé Larnaudie; พ.ศ. 2362 - พ.ศ. 2442) บาทหลวงชาวฝรั่งเศสและมิชชันนารีคณะเยสุอิต ผู้นำวิทยาการการถ่ายภาพเข้ามาในประเทศไทย เป็นผู้ถ่ายภาพเจ้านายชั้นผู้ใหญ่และขุนนางในสมัยพระบาทสมเด็จพระนั่งเกล้าเจ้าอยู่หัว เมื่อเดือนตุลาคม พ.ศ. 2388 และเป็นผู้สอนการถ่ายภาพให้แก่พระยากระสาปนกิจโกศล (โหมด อมาตยกุล) หลวงอัคนีนฤมิตร (จิตร จิตราคนี) และพระปรีชากลการ (สำอาง อมาตยกุล)
หลุยส์ ลาร์นอดี มีความรู้ในวิชาช่าง ฟิสิกส์ เคมี และวิทยาศาสตร์ สามารถประดิษฐ์เครื่องจักร เครื่องกล และความรู้ในการชุบโลหะ เดินทางเข้ามาสยาม เมื่อวันที่ 25 กรกฎาคม พ.ศ. 2388 พร้อมกับนำกล้องถ่ายรูปที่พระสังฆราชปาลเลอกัวซ์ สั่งซื้อมาจากปารีส มาด้วย
หลุยส์ ลาร์นอดี ได้เรียนภาษาไทยกับพระสังฆราชปาลเลอกัวซ์ อยู่นาน 6 เดือน และได้บวชเป็นบาทหลวง เป็นผู้ช่วยเขียน สัพะ พะจะนะ พาสา ไท พจนานุกรมสี่ภาษา ของปาลเลอกัวซ์  ที่ตีพิมพ์ครั้งแรกในปี พ.ศ. 2397 และได้เดินทางร่วมกับคณะทูตไทย นำโดยพระยาศรีพิพัฒน์ (ทัต บุนนาค) เดินทางไปเจริญสัมพันธไมตรีกับฝรั่งเศส และเข้าเฝ้าจักรพรรดินโปเลียนที่ 3 ในปี พ.ศ. 2404 กับ พ.ศ. 2410 ทำหน้าที่ล่าม
หลุยส์ ลาร์นอดี เสียชีวิตในรัชกาลที่ 5 เมื่อ พ.ศ. 2442 อายุ 80 ปี

**อ้างอิง**
2442
หมวดหมู่:บาทหลวงชาวฝรั่งเศส
หมวดหมู่:ชาวฝรั่งเศสในประเทศไทย
หมวดหมู่:สมาชิกคณะเยสุอิต
หมวดหมู่:ผู้บุกเบิกการถ่ายภาพ
วิกิพีเดีย:เสนอบทความคุณภาพ/สมเด็จพระเจ้าตากสินมหาราช

=== สมเด็จพระเจ้าตากสินมหาราช**
สมเด็จพระเจ้าตากสินมหาราช ถูกเสนอเมื่อ  พ.ศ. 2551 และจะได้รับการพิจารณาภายในวันที่  พ.ศ. 2551
 เสนอชื่อ โดย NBALIVE2551
สนับสนุน 
# ช่วยปรับแก้รูปแบบนิดหน่อยให้บ้างแล้ว --NBALIVE2551 17:06, 4 กรกฎาคม 2551 (ICT)
#* คุณ NBALIVE255 เป็นคนเสนอชื่อ สนับสนุนตัวเองไม่ได้นะครับ
# อยากจะให้บทความนี้เป็นบทความคุณภาพเหมือนกัน PAD 17:58, 4 กรกฎาคม 2551 (ICT)
# ครบถ้วนสมบูรณ์ดี หากแต่ควรเสนอเป็นบทความคัดสรรเลย --Piazza • discussioni 17:38, 5 กรกฎาคม 2551 (ICT)
# น่าจะโอเคแล้วล่ะค่ะ แต่งงกับเรื่องตัวเลขจริงๆ นะ ตกลงจะใช้เลขไทยหรือเลขอารบิก? --Tinuviel | พูดคุย 18:37, 5 กรกฎาคม 2551 (ICT)
สนับสนุนหลังจากปรับปรุงตามข้อเสนอแนะแล้ว
#* สมควรที่จะเป็นบทความคุณภาพได้แล้ว ป.ล.จริงๆบทความนี้น่าจะเสนอให้เป็นบทความคัดสรรไปเลยนะ PAD 16.44, 5 กรกฎาคม 2551 (ICT) 
คัดค้าน
# 
# 
เสนอแนะการปรับปรุง
# ภาพหลายภาพยังระบุสถานะ 2 สถานะ ซึ่ง มีป้ายระบุสถานะผิดอยู่ อันไหนที่เป็น faiuse น่าจะลบป้าย CC-BY-3.0 ออก --Sry85 15:18, 7 มิถุนายน 2551 (ICT)
#* เท่าที่ตรวจดูตอนนี้ สถานะถูกต้องแล้วนะคะ --Tinuviel | พูดคุย 20:28, 4 กรกฎาคม 2551 (ICT)
# บทความจะใช้เลขไทยหรือเลขอารบิกดีคะ --Tinuviel | พูดคุย 12:05, 21 มิถุนายน 2551 (ICT)
#* ช่วยแก้เลขอารบิกที่ยังหลงอยู่แล้ว เท่าที่ดูไม่มีเลขอารบิกเหลือแล้วค่ะ --Tinuviel | พูดคุย 20:28, 4 กรกฎาคม 2551 (ICT)
# หัวข้อ เหตุการณ์สำคัญ ผมว่าเป็นเหมือนเกร็ดความรู้ และดูยาว น่าจะสร้างเป็นบทความใหม่ ลองดูตัวอย่างในบทความ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ยังไงถ้าแก้ไขส่วนไหน รบกวนตอบด้วยนะครับ ขอบคุณครับ --Sry85 14:28, 21 มิถุนายน 2551 (ICT)
#* ผมลองทำตามข้อเสนอของคุณ --Sry85 เป็นที่เรียบร้อยแล้ว ส่วนใครมีความเห็นอย่างไรก็ช่วยแจ้งให้ทราบด้วยนะครับ --NBALIVE2551 17:36, 27 มิถุนายน 2551 (ICT)
# ยังมี ต้องการแหล่งอ้างอิง บ้างอยู่ท้ายประโยค และหัวข้อย่อยของ ด้านการต่างประเทศ ของ พระราชกรณียกิจ น่าจะสรุปมาบ้าง จากที่ลิงก์จากบทความอื่น --Sry85 18:16, 4 กรกฎาคม 2551 (ICT)
#* ผมได้ใส่แหล่งอ้างอิงครบหมดแล้ว ส่วนหัวข้อย่อยของ ด้านการต่างประเทศ ของ พระราชกรณียกิจก็ได้เพิ่มลงไปเรียบร้อยแล้ว ลองเข้าไปดูด้วยครับ --NBALIVE2551 12:46, 5 กรกฎาคม 2551 (ICT)
# ความสัมพันธ์ระหว่างประเทศที่เพิ่งเพิ่มเข้ามาใหม่นี้ ช่วยจัดรูปแบบให้เข้ากับส่วนอื่นๆ ด้วยครับ (เรื่องลำดับเลขคิดว่าไม่จำเป็นเท่าไร) และกรุณาใช้เลขอารบิกทั้งหมดครับ ปล.ที่จริงน่าจะเสนอคัดสรรไปเลยนะ --ออกตาปอญปาด แตะจาม ซุญญา 12:49, 5 กรกฎาคม 2551 (ICT)
#* เคยเสนอให้เป็นบทความคัดสรรไปแล้วครั้งนึง แต่ไม่ผ่านครับ เพราะตอนนั้นเนื้อหายังไม่ค่อยสมบูรณ์เท่าไหร่ --NBALIVE2551 13:31, 5 กรกฎาคม 2551 (ICT)
พีพีพี

เกณฑ์วิธีแบบจุดต่อจุด หรือ พีพีพี (Point-to-Point Protocol: PPP) เป็นเกณฑ์วิธีสำหรับการสื่อสารระหว่างคอมพิวเตอร์ 2 ตัว ด้วยการอินเตอร์เฟซแบบอนุกรม ตามปกติ คอมพิวเตอร์ส่วนบุคคลที่เชื่อม ด้วยสายโทรศัพท์ไปที่เครื่องแม่ข่าย เช่น เครื่องแม่ข่ายของผู้ใช้บริการอินเทอร์เน็ตให้ผู้ใช้ต่อเชื่อมด้วย PPP ทำให้เครื่องแม่ข่าย สามารถตอบสนองคำขอผู้ใช้ ส่งสิ่งเหล่านี้ไปยังอินเทอร์เน็ต และส่งต่อการตอบสนองอินเทอร์เน็ต กลับไปยังผู้ใช้ PPP ใช้ Interner Protocol (IP) แต่มีการออกแบบให้ดูแลโพรโทคอลอื่น บางครั้งการพิจารณาสมาชิกของ TCP/IP ในชุดของโพรโทคอล PPP ให้บริการเลเยอร์ 2 สัมพันธ์กับแบบจำลองการอ้างอิง Open System Interconnection (OSI) ที่สำคัญชุดของแพ็คเกต TCP/IP และส่งตามสิ่งเหล่านี้ไปยังเครื่องแม่ข่าย ซึ่งสามารถวางบนอินเตอร์เฟซ
PPP หรือโพรโทคอลแบบ full duplex ที่สามารถใช้ตัวกลางทางกายภาพที่หลากหลาย รวมถึงสาย twisted pair หรือ fiber optic หรือการส่งตามสิ่งเหล่านี้ไปยังเครื่องแม่ข่าย ซึ่งสามารถวางบนอินเตอร์เฟซ
PPP มีแนวโน้มใช้มาตรฐานอุตสาหกรรมก่อน คือ Serial Line Internet Protocol (SLIP) เพราะสามารถดูแลการสื่อสารแบบ synchronous และ asynchronous ซึ่ง PPP สามารถใช้สายร่วมกับผู้ใช้อื่น และการตรวจสอบความผิดพลาดด้วย SLIP lack ตามทางเลือกที่เหมาะตาม PPP ยอมใช้งาน
หมวดหมู่:มาตรฐานอินเทอร์เน็ต
ภาธีตา กันตามระ

ภาธีตา กันตามระ ปูเป้ เป็นพิธีกรหญิงชาวไทย ลูกสาวของนักพูดชื่อดัง ดร.ผาณิต กันตามระ มีผลงานเป็นพิธีกรให้กับรายการของTrueVisions 2 รายการคือ True Inside News (คู่กับ หญิง กัญญา ไรวินท์) และ True Academy Fantasia เธอเคยมีผลงานเป็นพิธีกรหลายรายการนับตั้งแต่โครงการ VJ Generation ของแกรมมี่, รายการสด ชื่อ เกมฮอตเพลงฮิต นอกจากนี้เธอยังมีผลงานด้านการร้องเพลง เธอชนะรางวัลที่ 3 ในการประกวดเขียนเพลงแร็ป จนมีโอกาสร่วมงานกับศิลปินฮิปฮอปทั้งใต้ดินและบนดิน โดยมีผลงานเพลง อย่างเพลงประกอบภาพยนตร์เรื่อง บุปผาราตรี ในภาคแรก ในเพลง "อยู่", เพลง "ไปด้วยกันนะ" เวอร์ชันฮิปฮอปในอัลบั้ม Hip Hop In Love เมื่อปี 2547 และเพลงฮิปฮอปใต้ดินชื่อ Stereotype จากอัลบั้ม What Da F**K! ที่เคยขึ้นไปสูงสุดอันดับ 8 บนคลื่นวิทยุ 104.5 แฟตเรดิโอ เคยเป็นคอลัมนิสต์ให้นิตยสาร VOLUME ในคอลัมน์ Her Sight และ Multilinks นอกจากงานพิธีกร, ร้องเพลง และเขียนคอลัมน์ให้กับนิตยสารแล้ว เธอเป็นดีเจของคลื่น MET107 FM

**อ้างอิง**
หมวดหมู่:พิธีกรชาวไทย
ดิเรก อมาตยกุล

ดิเรก อมาตยกุล ตู้ เป็นนักร้องชาวไทย  ที่มีชื่อเสียงช่วงปี พ.ศ. 2525 - 2528  และเป็นอดีตนักร้องนำวงเพรสซิเดนท์   และในฐานะนักร้องเดี่ยวที่มีจุดเด่นที่ลีลาการเต้นประกอบการร้อง จนได้รับฉายาว่า "มนุษย์ไร้กระดูก"  เพลงที่เป็นรู้จักได้แก่  "กระบี่ไร้เทียมทาน" (พ.ศ. 2524)  และ "สาวบางโพ" (พ.ศ. 2525)  เพลง "เด็กวัด" และ "ไอ้เหมียน" จากอัลบั้มเดี่ยว พ.ศ. 2528  

**ประวัติ**
ดิเรก อมาตยกุล เป็นหลานชายของ มาริษา อมาตยกุล นักร้องวงดนตรีกรมประชาสัมพันธ์  เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ วิทยาลัยครูบ้านสมเด็จเจ้าพระยา (ปัจจุบันคือมหาวิทยาลัยราชภัฏบ้านสมเด็จเจ้าพระยา)   เข้าสู่วงการจากการเป็นนักฟุตบอล ตำแหน่งผู้รักษาประตู สังกัดสโมสรฟุตบอลราชประชา ของหม่อมราชวงศ์เจตจันทร์ ประวิตร  เริ่มหัดร้องเพลง พร้อมกับตั้งวงดนตรีราชประชาร่วมกับเพื่อนนักฟุตบอล
ปัจจุบัน ดิเรก อมาตยกุล หันไปเป็นนักแสดง มีผลงานแสดงละครสังกัดค่ายดีด้า ของ สยม สังวริบุตร  นอกจากนี้ยังมีผลงานแสดงภาพยนตร์อีกหลายเรื่อง
ด้านชีวิตส่วนตัว สมรสกับ นาง ชาลดา อมาตยกุล (เสียชีวิตแล้ว)

**ผลงาน**

**เพลง**
 คนขายควาย (เพลงประกอบละคร นายฮ้อยทมิฬ)- รำวงลักไก่ (เพลงประกอบละคร นายฮ้อยทมิฬ)- รถเอ๋ยรถไฟ (เพลงประกอบละคร นายฮ้อยทมิฬ)- ต้อนควาย (เพลงประกอบละคร นายฮ้อยทมิฬ)- นับเงิน (เพลงประกอบละคร นายฮ้อยทมิฬ)- สมบัติมหาเฮง (เพลงประกอบละคร สมบัติมหาเฮง)

**อัลบั้มเดี่ยว**
 Super Boom (2534)- ติ๊ด ตะ ลิด ติ๊ด ชิ่ง (เมษายน 2535)- ไม่ธรรมดา (พฤศจิกายน 2536)- ผมเปล่านามันอ้าเอง (มิถุนายน 2537)- รวยง่าย (สิงหาคม 2539)- รวมฮิต โป๊ะแตก (ธันวาคม 2547)

**อัลบั้มพิเศษ**
 เมดเล่ย์ซูเปอร์ฮิต มันส์ไม่หยุด (มกราคม 2535)- เพลงประกอบภาพยนตร์ ความรัก ความฝัน ความตาย (30 กันยายน 2546)- ที่สุดของอิส อารีย์ (กรกฎาคม 2556)

**ศิลปินรับเชิญ**
 เป็นนักร้องรับเชิญในเพลง คนใจร้าย (She's so wild) ในอัลบั้ม Discovery ของ กรู๊ฟไรเดอร์ส (2544)- เป็นนักร้องรับเชิญในเพลง ฝันว่าเปียก ในชิงเกิ้ล ฝันว่าเปียก ของ คาวบอย (2558)

**ภาพยนตร์**
 มนต์รักเพลงทะเล้น (2531) รับบท ตู้- มือปืนเก๋าเจ๋ง (2548) รับบท เฮียเก๊า- เดอะเมีย (2548) รับบท นักร้อง (รับเชิญ)- ลูกตลก....ตกไม่ไกลต้น (2549) รับบท พ่อของแซลลี่- Me...Myself ขอให้รักจงเจริญ   (2550) รับบท หมอเกรียงไกร- อีเห็ดสด เผด็จศึก (2553) รับบท ผู้พัน (รับเชิญ)- หมาแก่ อันตราย (2554) รับบท หัวหน้าคะแนน- ยังบาว (2556) รับบท ตู้- วัยอลวนฮ่า! (2564)

**ละครโทรทัศน์**

**ละครเทิดพระเกียรติ**

**ละครเวที**

**อ้างอิง**

**แหล่งข้อมูลอื่น**
 02279-  ชีวประวัติ จาก หนังดี.คอม-  ฟังเพลง สาวบางโพ-  ฟังเพลง ไอ้เหมียนfix-attempted=yes -  ฟังเพลง เด็กวัดfix-attempted=yes 
หมวดหมู่:สกุลอมาตยกุล
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:นักฟุตบอลชาวไทย
หมวดหมู่:ผู้รักษาประตูฟุตบอล
หมวดหมู่:ศิลปินชาวไทย
หมวดหมู่:นักร้องชายชาวไทย
หมวดหมู่:นักร้องเพลงลูกกรุง
หมวดหมู่:นักร้องลูกทุ่งชายชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ศิลปินสังกัดแกรมมี่โกลด์
หมวดหมู่:ผู้เล่นสโมสรกีฬาราชประชา
หมวดหมู่:ศิลปินสังกัดนิธิทัศน์ โปรโมชั่น
แช็ด เมอร์เรย์

แช็ด ไมเคิล เมอร์เรย์ (Chad Michael Murray เกิด 24 สิงหาคม ค.ศ. 1981) เป็นนักแสดงชาวอเมริกัน อดีตนายแบบและทีนไอดอล เขายังเป็นนายแบบที่ต่อต้านยาเสพติดเพื่อเด็กและเยาวชนด้วย

**ประวัติ**
แช็ด เมอร์เรย์เกิดที่นครนิวยอร์ก มีพี่น้องรวมทั้งหมด 6 คน แม่ของเขาเสียไปตั้งแต่ตอนอายุ 10 ขวบ จึงอยู่กับพ่อ เมอร์เรย์ช่วยงานพ่อตั้งแต่อายุ 10 ขวบ รับจ๊อบเป็นเด็กส่งหนังสือพิมพ์ เป็นพนักงานขายโดนัทจบการศึกษาจากคลาเรนซ์ ไฮสคูล นครนิวยอร์ก สมัยเรียนไฮสคูลเขาเป็นเด็กเงียบ ๆ พออายุ 15 ปีก็เป็นนักกีฬาอเมริกันฟุตบอล ตำแหน่งพันเตอร์ จนวันหนึ่งประสบอุบัติเหตุจากการเล่นกีฬา ต้องเข้ารักษาตัวที่โรงพยาบาล นางพยาบาลเห็นความหล่อเหลาจึงยุให้ไปเป็นนายแบบ นับเป็นจุดแรกที่ทำให้เขาเริ่มสนใจเข้าวงการบันเทิง เมื่อเมอร์เรย์ชนะการประกวดนายแบบขณะที่เรียนไฮสคูล ไปร่วมเดินแบบที่เมืองออร์แลนโด และได้พบกับจอน ซิมมอนส์ จากลอสแอนเจลิส ซึ่งปัจจุบันคือผู้จัดการส่วนตัว ได้ผลักดันให้เขาเข้าสู่วงการบันเทิง
จากนั้นก้าวสู่วงการจอแก้ว เป็นนักแสดงรับเชิญ จากซีรีส์เรื่อง Diagnosis Murder ในปี 2000 ส่วนเรื่องที่ทำให้เขาเริ่มเป็นที่รู้จักคือซีรีส์แนวสืบสวนสอบสวน เรื่อง CSI: Crime Scene Investigation ปี 2003 และยังมีผลงาน อาทิ Home of the Brave ภาพยนตร์แนวดราม่า ปี 2006 House of Wax แนวสยองขวัญปี 2005 A Cinderella Story ปี 2004 Freaky Friday ปี 2003 งานซีรีส์ ได้แก่ One Tree Hill ปี 2004 The Lone Ranger Luke และ Dawson"s Creek และ Aftermath ปี 2001 Gilmore Girls และ Undressed ปี 2000
ทางด้านชีวิตส่วนตัว เขาแต่งงานกับโซเฟีย บุช ในปี 2005 แต่หย่าขาดกันแล้ว จากนั้นช่วงปลายปีเดียวกันก็หมั้นกับเคนซี่ ดาลตัน และประกาศเลิกรากันช่วงปลายปี 2006 

**อ้างอิง**
  แช็ด เมอร์เรย์ คอลัมน์ รู้ไปโม้ด
หมวดหมู่:นักแสดงอเมริกัน
หมวดหมู่:บุคคลจากนครนิวยอร์ก
แม่แบบ:Smiley/doc

แม่แบบ Emoticon นี้สร้างขึ้นเพื่อความสะดวกให้แก่การเรียกใช้อีโมติคอน ซึ่งปกติแล้วพิมพ์แค่ตัว :D หรือ :P ดังนั้นเพื่อพัฒนาคุณภาพอีโมติคอน จึงได้มีการสร้างแม่แบบนี้ขึ้นมา โดยสามารถเรียกภาพได้โดยตรง :- :D- ;)- :)- :(- :'(- :@- :$- :P- :O- :S
หมวดหมู่:แม่แบบอีโมติคอน
af:Sjabloon:Smiley
bg:Уикипедия:Емотикони
hu:Wikipédia:Hangulatjel-sablonok
id:Templat:Emoticon
min:Templat:Emoticon
ศุกลวัฒน์ คณารศ

ศุกลวัฒน์ คณารศ (เกิด 18 เมษายน พ.ศ. 2528) ชื่อเล่น เวียร์ เป็นนักแสดง นายแบบ พิธีกรชาวไทย สังกัดสถานีโทรทัศน์สีกองทัพบกช่อง 7

**ประวัติ**
ศุกลวัฒน์ คณารศ ชื่อเล่น เวียร์ (แปลว่า ฝ่ายน้ำล้น) เกิดวันที่ 18 เมษายน พ.ศ. 2528 เป็นนักแสดงชาวไทย เกิดที่อำเภอมัญจาคีรี จังหวัดขอนแก่น เป็นบุตรชายคนที่ 2 ของ วีระ และ พลอยไพลิน คณารศ และมีพี่ชาย 1 คนที่เสียชีวิตจากไปเมื่อปี​ 2552 
เขาจบการศึกษาระดับอนุบาล ประถม และมัธยมจากโรงเรียนสาธิตมหาวิทยาลัยขอนแก่น (มอดินแดง) ระดับปริญญาตรีจากภาควิชาวิศวกรรมโยธา สาขาวิศวกรรมโยธา คณะวิศวกรรมศาสตร์ มหาวิทยาลัยขอนแก่น และระดับปริญญาโทจากสาขาบริหารการจัดการสื่อบันเทิง สถาบันกันตนา
งานอดิเรกของเวียร์คือการขับมอเตอร์ไซค์ และวันว่างๆ จะรถบ้านไปหาต้นไม้ปลูกในที่ที่ซื้อไว้ที่นครนายก
ด้านชีวิตส่วนตัว ศุกลวัฒน์ คณารศ สมรสกับ พีมนต์ญา เวธน์ปริวัฒน์ (วิกกี้) ภรรยาสาวนอกวงการ 
มีบุตรสาวด้วยกัน 1 คนชื่อ ณภรัก คณารศ ชื่อเล่น วิริน เกิดเมื่อวันที่ 19 ธันวาคม พ.ศ. 2565

**การทำงาน**
เข้าสู่วงการบันเทิงจากการที่เอ ศุภชัย ศรีวิจิตร ผู้จัดการส่วนตัวนักแสดง บังเอิญเห็นรูปถ่ายในโทรศัพท์มือถือของคนรู้จัก จึงนั่งเครื่องบินมาถึงมหาวิทยาลัย เพื่อมาชักชวน ตอนนั้นเวียร์อยู่ปี 2 และได้รับการอนุญาตจากพ่อแม่แล้ว จึงตัดสินใจเข้าสู่วงการ กลายเป็นนักแสดงที่มีชื่อเสียง ผลงานละครเรื่องแรกคือ เรื่อง พลิกดินสู่ดาว จากนั้นมีผลงานละครอื่นอย่าง เพลงรักริมฝั่งโขง (แสดงคู่กับ อเล็กซานดร้า ธิดาวัลย์ บุญช่วย), ภารกิจพิชิตดอกฟ้า, สายน้ำสามชีวิต

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 7 

**ละครเฉลิมพระเกียรติ**
 ละครโทรทัศน์ทั้งหมดด้านล่างที่ออกอากาศทางช่อง 7

**ซีรีส์**

**ภาพยนตร์**

**พิธีกร**

**เพลง**

**มิวสิกวิดีโอ**

**รางวัลที่ได้รับ**

**อ้างอิง**

**แหล่งข้อมูลอื่น**
  เวียร์ ศุกลวัฒน์ เว็บไซต์ส่วนตัว date=2020-12-07 - sukollawatclub- weir19
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 7
หมวดหมู่:บุคคลจากอำเภอมัญจาคีรี
หมวดหมู่:นักแสดงจากจังหวัดขอนแก่น
หมวดหมู่:บุคคลจากโรงเรียนสาธิตมหาวิทยาลัยขอนแก่น
หมวดหมู่:บุคคลจากคณะวิศวกรรมศาสตร์ มหาวิทยาลัยขอนแก่น
หมวดหมู่:พันธมิตรประชาชนเพื่อประชาธิปไตย
หมวดหมู่:นายแบบไทย
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:พิธีกรชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:ยูทูบเบอร์ชาวไทย
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
กอลไจแอปพาราตัส

ไฟล์:Human leukocyte, showing golgi - TEM.jpg|thumb|350px|ไมโครกราฟแสดงกอลไจแอปพาราตัส ซึ่งมองเห็นเป็นชั้นของวงครึ่งวงกลมสีดำใกล้กับด้านล่างของภาพ
กอลไจแอปพาราตัส (Golgi apparatus; หรือทับศัพท์เป็น กอลจิแอพพาราตัส, กอลจิแอพพาราตัส) หรือ กอลไจคอมเพล็กซ์ (Golgi complex; หรือทับศัพท์เป็น กอลจิคอมเพล็กซ์), กอลไจบอดี (Golgi body; หรือทับศัพท์เป็นกอลจิบอดี) หรือเรียกสั้น ๆ ว่า กอลไจ (Golgi; หรือทับศัพท์เป็น กอลจิ) ออร์แกเนลล์ที่พบในเซลล์ยูคารีโอตส่วนใหญ่ กอลไจนั้นถือเป็นส่วนหนึ่งของระบบเอนโดเมมเบรน (endomembrane system) ในไซโทพลาสซึม มีหน้าที่ในการบรรจุโปรตีนเป็นเวซิเคิลมีเยื่อหุ้มภายในเซลล์ก่อนที่เวซิเคิลจะถูกส่งไปยังจุดหมายปลายทาง กอลไจมีความสำคัญเป็นพิเศษในการจัดการโปรตีนสำหรับการหลั่ง ภายในประกอบด้วยชุดของเอนไซม์สำหรับการไกลโคซีเลชั่น (glycosylation) ซึ่งจะเติมมอนอเมอร์น้ำตาลต่าง ๆ ไปติดบนโปรตีนต่างๆ ที่เคลื่อนที่ผ่านโครงสร้างของกอลไจ กอลไจมีการนิยามขึ้นครั้งแรกในปี 1897 โดยนักวิทยาศาสตร์ชาวอิตาลี กามีลโล กอลจี (Camillo Golgi) และได้รับการตั้งชื่อตามกอลจี (Golgi) ในปี 1898

**อ้างอิง**
หมวดหมู่:ออร์แกเนลล์
โรเจอร์ เอสปาโนรา

โรเจอร์ เอสปาโนรา (Roger Espanola) นักมวยสากลชาวฟิลิปปินส์ เกิดเมื่อ 19 กุมภาพันธ์ พ.ศ. 2519 สถิติการชก 27 ครั้ง ชนะ 16 (น็อค 10) เสมอ 1 แพ้ 10

**ประวัติ**
เอสปาโนรา ขึ้นชกมวยสากลครั้งแรกเมื่อ 19 มกราคม พ.ศ. 2535 แพ้น็อค เบนจี้ ดูรัน ยก 3 การชกในช่วงแรกมีทั้งแพ้และชนะ จนกระทั่ง 14 พฤษภาคม พ.ศ. 2537 เอสปาโนราได้มาชิงแชมป์โลกรุ่นมินิฟลายเวท IBFแพ้น็อค รัตนพล ส.วรพิน ยก 6 จากนั้นไปชกชนะน็อค แจ๊ค รัสเซล ยก 9 ที่ออสเตรเลีย จากนั้นมาชกแพ้คะแนน สุรชัย แสงมรกตเมื่อ พ.ศ. 2537 จากนั้น เอสปาโนราได้ไปชิงแชมป์โลกรุ่นฟลายเวท IBO ที่แคนาดาเมื่อ 9 ธันวาคม พ.ศ. 2537 ปรากฏว่าแพ้คะแนน สกอตตี โอลสัน ไม่ได้แชมป์ เอสปาโนรามาประสบความสำเร็จในการการชิงแชมป์เมื่อ 2 พฤษภาคม พ.ศ. 2538 ชนะน็อค โอมิงกุส ซิวาเลตเต ยก 7 ที่อินโดนีเซีย ได้ครองแชมป์เงารุ่นมินิมัมเวท IBF จากนั้น เอสปาโนรามาชิงแชมป์โลกรุ่นฟลายเวท WBF เมื่อ 5 สิงหาคม พ.ศ. 2538 แพ้คะแนน ฟ้าลั่น ศักดิ์กรีรินทร์ จากนั้นมาชิงแชมป์ PABA รุ่นจูเนียร์ฟลายเวท แพ้น็อค พิชิต ช.ศิริวัฒน์ ยก 12 เมื่อ 7 ตุลาคม พ.ศ. 2538 หลังจากนั้น เอสปาโนราขึ้นชกอีกเพียงครั้งเดียว แพ้น็อค รูดี้ อีดาโน่ ยก 6 จากนั้นก็แขวนนวมไป

**เกียรติประวัติ**
 แชมป์เงารุ่นมินิฟลายเวท IBF - ชิง  2 พฤษภาคม 2538 ชนะน็อค โดมิงกุส ซิวาเลตเต้ ยก 7 ที่ อินโด- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวท IBF เมื่อ 14 พฤษภาคม 2537 แพ้น็อค รัตนพล ส.วรพิน ยก 6 ที่ สระบุรี
** ชิงแชมป์โลกรุ่นฟลายเวท WBF เมื่อ 5 สิงหาคม 2538 แพ้คะแนน ฟ้าลั่น ศักดิ์กรีรินทร์ ที่ สมุทรสาคร
** ชิงแชมป์ PABA รุ่นจูเนียร์ฟลายเวทเมื่อ 7 ตุลาคม 2538 แพ้น็อค พิชิต ช.ศิริวัฒน์ยก 12 ที่ กทม.

**อ้างอิง**
  สถิติการชก boxrec.com date=2013-12-25  
หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:แชมป์เงา IBF
หมวดหมู่:บุคคลจากจังหวัดมีซามิสโอเรียนตัล
โอสการ์ โฟลเรส

โอสการ์ อัลฟอนโซ โฟลเรส (Oscar Alfonso Flores) นักมวยสากลชาวโคลัมเบีย สถิติการชก 25 ครั้ง ชนะ 15 (น็อค 14) เสมอ 2 แพ้ 8 

**เกียรติประวัติ**
 แชมป์โคลัมเบียรุ่นจูเนียร์ฟลายเวท (2535)- เคยชิงแชมป์ต่อไปนี้แต่ไม่สำเร็จ
** ชิงแชมป์ WBA Fedelatin รุ่นไลท์ฟลายเวทเมื่อ 26 พฤศจิกายน 2536 แพ้น็อค คาร์ลอส อัลเบอร์โต โรดริเกวซ ยก 1 ที่ เวเนซุเอล่า
** ชิงแชมป์โลกรุ่นมินิฟลายเวท IBF เมื่อ 20 พฤษภาคม 2538 แพ้น็อค รัตนพล ส.วรพิน ยก 2 ที่ เชียงใหม่

**อ้างอิง**
  สถิติการชก boxrec.com 
หมวดหมู่:นักมวยสากลชาวโคลอมเบีย
หมวดหมู่:แชมป์มวยสากลประเทศโคลอมเบีย
แม่แบบ:เหตุการณ์ปัจจุบัน/2551 มิถุนายน 7

* นางฮิลลารี คลินตัน ประกาศสนับสนุนบารัก โอบามา เป็นตัวแทนพรรคเดโมแครต ในการเลือกตั้งประธานาธิบดีสหรัฐอเมริกา ค.ศ. 2008 อย่างเป็นทางการ  (CNN)
}
มอยเซส กัสโตร

มอยเซส โอโตนิเอล กัสโตร กาเรย์ (Moises Otoniel Castro Garay) นักมวยสากลชาวนิการากัว

**เกียรติประวัติ**
 แชมป์ WBA Fedelatin รุ่นแบนตัมเวท
** ชิง 17 พฤษภาคม 2545 ชนะทีเคโอ​ เอดัวร์โด ปาเชโก ยก 2 ที่ นิการากัว
** ป้องกันแชมป์ครั้งที่ 1, 5 กรกฎาคม 2545 ชนะคะแนน โฮเซ ซานฮัวเนโล ที่ นิการากัว
** ป้องกันแชมป์ครั้งที่ 2, 22 พฤษภาคม 2546 ชนะคะแนน เอบัง การ์ซิอา เอร์นันเดซ ที่ นิการากัว
** เสียแชมป์ (และเป็นการชิงแชมป์ PABA ไม่สำเร็จด้วย) 29 สิงหาคม 2546 แพ้น็อก พูนสวัสดิ์ กระทิงแดงยิม ยก 9 ที่ ขอนแก่น- เคยชิงแชมป์ต่อไปนี้แต่ไม่สำเร็จ
** ชิงแชมป์ WBA Fedelatin รุ่นซูเปอร์แบนตัมเวทเมื่อ 20 เมษายน 2544 แพ้คะแนน อันโตนิ มาร์ติเนซ ที่ คอสตาริกา
** ชิงแชมป์เงา IBF รุ่นแบนตัมเวท เมื่อ 20 ธันวาคม 2546 เสมอกับ มารัต มาซิมบาเอฟ ที่ รัสเซีย
** ชิงแชมป์เงา WBA รุ่นแบนตัมเวท เมื่อ 12 กุมภาพันธ์ 2547 แพ้คะแนน วอลอดือมือร์ ซืยดอเรนโค ที่ เยอรมนี
** ชิงแชมป์ WBA Fedecentro รุ่นซูเปอร์แบนตัมเวท เมื่อ 17 กันยายน 2547 แพ้ทีเคโอ​ โตมัส โรฆัส ยก 10 ที่ นิการากัว
** ชิงแชมป์เฉพาะกาล WBO Latino รุ่นไลท์เวท เมื่อ 8 สิงหาคม 2552 แพ้คะแนน ฆอร์เฆ โรดริโก บาร์ริโอส ที่ อาร์เจนตินา​
** ชิงแชมป์ประเทศปานามารุ่นไลท์เวท เมื่อ 4 กุมภาพันธ์ 2555 แพ้คะแนน วิสตัน กัมโปส ที่ นิการากัว
** ชิงแชมป์ WBC International Silver รุ่นซูเปอร์เฟเธอร์เวท เมื่อ 19 มกราคม 2556 แพ้ทีเคโอ​ เซร์ฆิโอ โตมซัน ยก 5 ที่ เม็กซิโก

**อ้างอิง**
  สถิติการชก boxrec.com 
หมวดหมู่:นักมวยสากลชาวนิการากัว
หมวดหมู่:บุคคลจากมานากัว
สถานีย่อย:การทหาร/วันนี้ในอดีต/7 มิถุนายน

7 มิถุนายน- พ.ศ. 2485 (ค.ศ. 1942) - สงครามโลกครั้งที่สอง: ยุทธนาวีแห่งมิดเวย์เริ่มต้น
จดหมายเหตุเดือนมิถุนายน
สถานีย่อย:การทหาร/วันนี้ในอดีต/6 มิถุนายน

6 มิถุนายน- พ.ศ. 2487 (ค.ศ. 1944) - สงครามโลกครั้งที่สอง: ฝ่ายสัมพันธมิตรเริ่มต้นปฏิบัติการโอเวอร์ลอร์ด ทหารกว่า 150,000 ยกพลขึ้นบกตามชายหาดนอร์มังดี ประเทศฝรั่งเศส เพื่อที่จะเจาะผ่านกำแพงแอตแลนติก นับเป็นการยกพลขึ้นบกครั้งใหญ่ที่สุดในประวัติศาสตร์
จดหมายเหตุเดือนมิถุนายน
เปาลิโน บิยาโลโบส

พอลลีโน วิลลาโลโบส (Paulino Villalobos) นักมวยสากลชาวเม็กซิโก เกิดเมื่อ 22 มิถุนายน พ.ศ. 2514 ที่ เวราครูซ ประเทศเม็กซิโก สถิติการชก 66 ครั้ง ชนะ 26 (น็อค 16) เสมอ 2 แพ้ 38 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์ฟลายเวท WBF เมื่อ 24 มกราคม 2540 แพ้คะแนน มงคล จ.เจริญ ที่ หนองคาย
** ชิงแชมป์ NABF รุ่นไลท์ฟลายเวทเมื่อ 28 กุมภาพันธ์ 2541 แพ้น็อค ออสการ์ อันดราเด้ ยก 6 ที่ เม็กซิโก
** ชิงแชมป์ WBC Continental Americas รุ่นไลท์ฟลายเวทเมื่อ 12 พฤษภาคม 2544 แพ้น็อค อันโตนีโอ ทอร์เรส ยก 11 ที่เม็กซิโก
** ชิงแชมป์ WBC Continental Americas รุ่นฟลายเวทเมื่อ 17 สิงหาคม 2544 แพ้คะแนน เอวาริสโต ปริเมโร ที่ เม็กซิโก
** ชิงแชมป์ NABF รุ่นฟลายเวทเมื่อ 20 ตุลาคม 2544 แพ้คะแนน เมลชอร์ ค็อบ คัสโตร ที่ เม็กซิโก
** ชิงแชมป์ WBC FECARBOX รุ่นไลท์ฟลายเวทเมื่อ 11 ธันวาคม 2545 แพ้คะแนน อีริค ออร์ติซ ที่ เม็กซิโก
** ชิงแชมป์ WBC Continental Americas รุ่นไลท์ฟลายเวทเมื่อ 30 พฤษภาคม 2546 แพ้คะแนน มานูเอล วาร์กัส ที่ เม็กซิโก

**อ้างอิง**
  สถิติการชก boxrec.com date=2012-11-16  
หมวดหมู่:นักมวยสากลชาวเม็กซิโก
หมวดหมู่:บุคคลจากรัฐเบรากรุซ
พระเจ้าบรมวงศ์เธอ กรมหมื่นณรงค์หริรักษ์

พระเจ้าบรมวงศ์เธอ กรมหมื่นณรงค์หริรักษ์ (9 กรกฎาคม พ.ศ. 2335 - 13 กันยายน พ.ศ. 2389) มีพระนามเดิมว่า พระองค์เจ้าดวงจักร ประสูติเมื่อวันจันทร์ เดือน 8 แรม 6 ค่ำ ปีชวด จัตวาศก จุลศักราช 1154 ตรงกับวันที่ 9 กรกฎาคม พ.ศ. 2335 เป็นพระราชโอรสพระองค์ที่ 35 ในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาปาน และเป็นองค์ต้นราชสกุล ดวงจักร
ราชสกุลดวงจักร
ปี พ.ศ. 2367 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น "กรมหมื่นณรงค์หริรักษ์" และโปรดให้กำกับกรมช่างหล่อ 
พระเจ้าบรมวงศ์เธอ กรมหมื่นณรงค์หริรักษ์ สิ้นพระชนม์เมื่อวันอาทิตย์ เดือน 10 แรม 8 ค่ำ ปีมะเมีย อัฐศก จุลศักราช 1208 ตรงกับวันที่ 13 กันยายน พ.ศ. 2389 สิริพระชันษา 54 ปี

**พระโอรส-พระธิดา**
หม่อมเจ้าหญิงใหญ่ ดวงจักร (พ.ศ. 2357 - 29 ธันวาคม พ.ศ. 2421)
*หม่อมเจ้าชายดิศ ดวงจักร (ต่อมาคือ พระวรวงศ์เธอ พระองค์เจ้าประดิษฐวรการ ; พ.ศ. 2361 - 9 ตุลาคม พ.ศ. 2428) มีโอรส-ธิดา คือ
**หม่อมราชวงศ์หญิงดวงแข ดวงจักร สมรสกับพระยารัตนสมบัติ (หม่อมราชวงศ์เสนาะ อิศรางกูร)
**หม่อมราชวงศ์จำเริญ ดวงจักร
*หม่อมเจ้าหญิงสังวาล ดวงจักร (พ.ศ. 2362 - 9 เมษายน พ.ศ. 2439)
*หม่อมเจ้าหญิงนัดดา ดวงจักร
*หม่อมเจ้าชายสุบรรณ ดวงจักร (พ.ศ. 2373 - 7 ตุลาคม พ.ศ. 2442)

**พงศาวลี**

**อ้างอิง**
หมวดหมู่:พระราชโอรสในรัชกาลที่ 1
หมวดหมู่:พระเจ้าบรมวงศ์เธอ ชั้น 1
หมวดหมู่:พระองค์เจ้าชาย
หมวดหมู่:กรมหมื่น
หมวดหมู่:ราชสกุลดวงจักร
เจ้าฟ้ากุณฑล

เจ้าฟ้ากุณฑล หรือ เจ้าฟ้าขวันตง เป็นพระราชธิดาในสมเด็จพระเจ้าอยู่หัวบรมโกศ กับเจ้าฟ้าสังวาลย์ พระองค์เป็นพระเชษฐภคินีร่วมพระชนกชนนีกับเจ้าฟ้ามงกุฎ และเป็นพระขนิษฐาต่างพระมารดาของเจ้าฟ้าธรรมธิเบศไชยเชษฐ์สุริยวงศ์ โดยเจ้าฟ้ากุณฑลทรงพระนิพนธ์ ดาหลัง (อิเหนาใหญ่) โดยดัดแปลงจากนิทานอิงพงศาวดารชวา

**พระประวัติ**
เจ้าฟ้ากุณฑลเป็นพระราชธิดาในสมเด็จพระเจ้าอยู่หัวบรมโกศ ประสูติแต่เจ้าฟ้าสังวาลย์พระมเหสีฝ่ายซ้าย  คำให้การขุนหลวงวัดประดู่ทรงธรรม ระบุว่าเจ้าฟ้ากุณฑลมีพระอนุชาและพระขนิษฐาอีกสามพระองค์ได้แก่ เจ้าฟ้าอาภรณ์, เจ้าฟ้ามงกุฎ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน คำให้การชาวกรุงเก่า ระบุว่าเจ้าฟ้ากุณฑลมีพระอนุชาและพระขนิษฐา คือ เจ้าฟ้าอัมพร (คือเจ้าฟ้าอาภรณ์) และเจ้าฟ้าหญิงไม่ทราบพระนาม (คือเจ้าฟ้ามงกุฎ)
เจ้าฟ้ากุณฑลและเจ้าฟ้ามงกุฎมักจะฟังนิทานปรัมปราหรือเรื่องเล่าจากยายยะโว (ยะโวคือคำว่ายาวอหรือยะวาแปลว่าชาวชวา) นางพระกำนัลซึ่งเป็นเชลยจากเมืองปัตตานี ซึ่งยายยะโวได้เล่านิทานอิงพงศาวดารชวาถวายเจ้าฟ้าทั้งสอง เจ้าฟ้ากุณฑลทรงพระนิพนธ์บทละคร ดาหลัง หรืออิเหนาใหญ่ ส่วนเจ้าฟ้ามงกุฎทรงพระนิพนธ์บทละคร อิเหนาเล็ก มาตั้งแต่นั้น ซึ่งคำชวาและมลายูที่ปรากฏมักลงท้ายด้วยเสียงสูงอันแสดงให้เห็นถึงอิทธิพลจากผู้เล่าที่มีสำเนียงใต้เป็นสำคัญ หลังการเสียกรุงศรีอยุธยาครั้งที่สอง ต้นฉบับของวรรณคดีก็สูญหายไปบางส่วน เจ้าฟ้ากุณฑลและเจ้าฟ้ามงกุฎถูกกวาดต้อนไปยังกรุงอังวะ ในขณะที่ทั้งสองพระองค์นิราศในต่างแดน ก็ทรงเผยแพร่นาฏศิลป์อย่างอยุธยาให้แก่ราชสำนักพม่า และส่งอิทธิพลตกทอดถึงนาฏศิลป์พม่าในยุคปัจจุบัน 
หลังการสถาปนากรุงรัตนโกสินทร์ในรัชกาลพระบาทสมเด็จพระพุทธยอดฟ้าจุฬาโลกมหาราชซึ่งเป็นยุคฟื้นฟูศิลปวัฒนธรรม พระองค์จึงทรงรวบรวมบทละครเรื่อง ดาหลัง และ อิเหนาเล็ก พระนิพนธ์เดิมของเจ้าฟ้ากุณฑลและเจ้าฟ้ามงกุฎมาเรียบเรียงใหม่ โดยมีเนื้อหาในพระราชนิพนธ์ อิเหนา ฉบับรัชกาลที่ 1 ความว่า

**ในวัฒนธรรมสมัยนิยม**
ละครโทรทัศน์อิงประวัติศาสตร์เรื่อง จากเจ้าพระยาสู่อิรวดี ออกฉายครั้งแรกทางสถานีโทรทัศน์ไทยพีบีเอส มีตัวละครหนึ่งชื่อ "เจ้าฟ้ากุณฑล" รับบทโดยเพ็ญพักตร์ ศิริกุล

**พงศาวลี**

**อ้างอิง**
 เชิงอรรถ
 บรรณานุกรม-  จำนวนหน้า = 276-  จำนวนหน้า =536-  จำนวนหน้า = 800
หมวดหมู่:เจ้าฟ้าหญิง
หมวดหมู่:ราชวงศ์บ้านพลูหลวง
หมวดหมู่:พระราชบุตรในสมเด็จพระเจ้าอยู่หัวบรมโกศ
หมวดหมู่:เจ้าหญิงกรุงศรีอยุธยา
หมวดหมู่:ชาวไทยในประเทศพม่า
หมวดหมู่:เครื่องอิสริยาภรณ์

หมวดหมู่:รางวัล
หมวดหมู่:มุทราศาสตร์
หมวดหมู่:ตราอาร์ม
อิสริยาภรณ์
it:Categoria:Onorificenze
no:Kategori:Ordener
oc:Categoria:Òrdre onorific
pt:Categoria:Ordens honoríficas
sh:Kategorija:Ordenje
sv:Kategori:Ordnar
พระเจ้าบรมวงศ์เธอ กรมหมื่นศรีสุเทพ

พระเจ้าบรมวงศ์เธอ กรมหมื่นศรีสุเทพ  (30 มิถุนายน พ.ศ. 2335 - พ.ศ. 2391) มีพระนามเดิมว่า พระองค์เจ้าดารากร ประสูติเมื่อวันเสาร์ เดือน 8 ขึ้น 12 ค่ำ ปีชวด จัตวาศก จุลศักราช 1154 ตรงกับวันที่ 30 มิถุนายน พ.ศ. 2335 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาเพ็งใหญ่ และเป็นองค์ต้นราชสกุล ดารากร
ราชสกุลดารากร
ในปี พ.ศ. 2367 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น กรมหมื่นศรีสุเทพ และโปรดให้กำกับกรมช่างสิบหมู่ 
พระเจ้าบรมวงศ์เธอ กรมหมื่นศรีสุเทพ สิ้นพระชนม์เมื่อปีวอก สัมฤทธิศก จุลศักราช 1210 ตรงกับปี พ.ศ. 2391 สิริพระชันษา 56 ปี

**พระโอรส-พระธิดา**
หม่อมเจ้าหญิงใหญ่ ดารากร
*หม่อมเจ้าหญิงถัด ดารากร
*หม่อมเจ้าหญิงทิน ดารากร
*หม่อมเจ้าชายสิริ ดารากร (พ.ศ. 2368 - 28 กุมภาพันธ์ พ.ศ. 2420)
*หม่อมเจ้าชายน้อย ดารากร (พ.ศ. 2375 - 5 พฤศจิกายน พ.ศ. 2434)
*หม่อมเจ้าชายจันทร์ ดารากร (ต่อมาคือ พระวรวงศ์เธอ พระองค์เจ้าจันทรสุเทพ; 31 พฤษภาคม พ.ศ. 2387 - 8 สิงหาคม พ.ศ. 2454) มีบุตร ดังนี้
**พระยาราชสีหยศ (หม่อมราชวงศ์เพิก ดารากร) สมรสกับคุณหญิงราชสีหยศ (คุณหญิงเล็ก ดารากร) มีบุตร-ธิดา ดังนี้
***หม่อมหลวงเชื้อ ดารากร สมรสกับ หม่อมเจ้าพันธุประวัติ เกษมสันต์
***หม่อมหลวงโชติ ดารากร 
**เจ้าพระยาศรีพิพัฒน์ (หม่อมราชวงศ์มูล ดารากร) สมรสกับคุณหญิงประไพ​ ไกรฤกษ์​ มีบุตร-ธิดา ดังนี้
***หม่อมหลวงแสงโสม (ดารากร)​ กฤษนามระ​ สมรสกับ​คุณ​ อาภรณ์​ กฤษณา​มระ​ มีบุตร​ -  อุภาศรี​ กฤษณา​มระ​
** นะเพ็ง​พา​แสง​ กฤษณา​มระ​
***หม่อมหลวงดวงเดือน ดารากร
***หม่อมหลวงเหมือนจันทร์ ประวิตร สมรสกับ หม่อมเจ้าจิตร์ปรีดี ประวิตร มีโอรส-ธิดา ดังนี้
****พลตำรวจตรี หม่อมราชวงศ์เจตจันทร์ ประวิตร สมรสกับ สุปรียา ประวิตร ณ อยุธยา มีบุตร ดังนี้
*****หม่อมหลวงกิติบดี ประวิตร
*****หม่อมหลวงสุปรีดี ประวิตร สมรสกับ มัลลิกา ประวิตร ณ อยุธยา
****หม่อมราชวงศ์สุชาติจันทร์ ประวิตร สมรสกับ สมรัก ประวิตร ณ อยุธยา มีบุตร-ธิดา ดังนี้
*****หม่อมหลวงภัทรชาติ ประวิตร
*****หม่อมหลวงกัลยาณรัก ประวิตร
*****หม่อมหลวงกมลชาติ ประวิตร
*****หม่อมหลวงธนชาติ ประวิตร
****หม่อมราชวงศ์ธวัชจันทร์ ประวิตร สมรสกับ ปิยะธิดา สุจริต​กุล มีบุตร ดังนี้
*****หม่อมหลวงปิยะจันทร์ ประวิตร
*****หม่อมหลวงนัดดาจันทร์ ประวิตร
****ท่านผู้หญิงเหมือนจิต ภิรมย์ภักดี สมรสกับ วาปี ภิรมย์ภักดี มีบุตร ดังนี้
*****สรวิช ภิรมย์ภักดี
*****ปีย์จิต โอสถานนท์
*****ปวิณ ภิรมย์ภักดี
***หม่อมหลวงฉันแข ดารากร​
**** มีบุตรบุญธรรมที่​รับ​รองตามกฎหมาย​ นาย​ณรงค์​ทัศน์​ ดารากร​ ณ​ อยุธยา​
***หม่อมหลวงแพร่จันทร์ศรี ดารากร
***หม่อมหลวงจันทร์บดีเทพ ดารากร
***หม่อมหลวงอำภา ดารากร
** หม่อมราชวงศ์ศุข ดารากร- หม่อมเจ้าก้อน ดารากร (ไม่มีข้อมูล - พ.ศ. 2427)​
*หม่อมเจ้าหญิงโกสุมภ์ สุริยกุล (ดารากร) (พ.ศ. 2391 - พ.ศ. 2455)
*หม่อมเจ้าหญิงใหญ่ ดารากร

**พงศาวลี**

**อ้างอิง**
หมวดหมู่:พระราชโอรสในรัชกาลที่ 1
หมวดหมู่:พระเจ้าบรมวงศ์เธอ ชั้น 1
หมวดหมู่:พระองค์เจ้าชาย
หมวดหมู่:กรมหมื่น
หมวดหมู่:ราชสกุลดารากร
หมวดหมู่:ฟุตบอลชิงแชมป์แห่งชาติยุโรป

หมวดหมู่:การแข่งขันฟุตบอลนานาชาติในทวีปยุโรป
หมวดหมู่:การแข่งขันฟุตบอลโดยยูฟ่า
ฟังก์ชันเครื่องหมาย

กราฟของฟังก์ชันเครื่องหมาย
ในทางคณิตศาสตร์ ฟังก์ชันเครื่องหมาย (sign function) คือฟังก์ชันทางคณิตศาสตร์อย่างหนึ่งที่ดึงเครื่องหมายออกมาจากจำนวนจริง เขียนแทนด้วย sgn และเพื่อไม่ให้สับสนกับฟังก์ชันไซน์ (sine) ซึ่งออกเสียงเหมือนกันในภาษาอังกฤษ ฟังก์ชันนี้จึงเรียกอีกชื่อหนึ่งว่า ซินยุม หรือ ซิกนัม (signum) มาจากภาษาละติน

**นิยาม**
นิยามของฟังก์ชันเครื่องหมายมีดังนี้ เมื่อ x เป็นจำนวนจริง
:

**สมบัติต่าง ๆ**
สำหรับจำนวนจริง x ใด ๆ สามารถแสดงให้อยู่ในรูปผลคูณระหว่างค่าสัมบูรณ์กับฟังก์ชันเครื่องหมาย
:
จากสมการดังกล่าว เราจะได้ความหมายของฟังก์ชันเครื่องหมายอีกอย่างหนึ่ง เมื่อ x ไม่เท่ากับ 0
:
ฟังก์ชันเครื่องหมาย คือ อนุพันธ์ของฟังก์ชันค่าสัมบูรณ์ (ซึ่งประเมินค่าไม่ได้ที่ 0)
:
ฟังก์ชันเครื่องหมายสามารถหาอนุพันธ์ได้ทุกจุดยกเว้นจุด 0 แต่สำหรับการหาอนุพันธ์ในทฤษฎีการกระจาย อนุพันธ์ของฟังก์ชันเครื่องหมายมีค่าเป็นสองเท่าของฟังก์ชันเดลตาของดิแร็ก (Dirac delta function)
:
ฟังก์ชันเครื่องหมายมีความสัมพันธ์กับฟังก์ชันขั้นบันไดของเฮฟวีไซด์ (Heaviside step function) H1/2(x) นั่นคือ
:
เมื่อเลข 1/2 ของฟังก์ชันขั้นบันไดหมายถึง H1/2(0) = 1/2 ฟังก์ชันเครื่องหมายยังสามารถเขียนโดยใช้สัญกรณ์วงเล็บเหลี่ยมของอีเวอร์สัน (Iverson bracket) ดังนี้
:
สำหรับ k ≫ 0 การประมาณค่าโดยละเอียดของฟังก์ชันขั้นบันไดดังกล่าวหาได้จาก
:

**ฟังก์ชันบนจำนวนเชิงซ้อน**
ฟังก์ชันเครื่องหมายสามารถอธิบายบนจำนวนเชิงซ้อน z ใด ๆ ยกเว้น 0 ได้ดังนี้
:
ซึ่งจะให้ผลลัพธ์เป็นจุดจุดหนึ่งบนวงกลมหนึ่งหน่วยที่อยู่ใกล้กับ z มากที่สุดบนระนาบเชิงซ้อน นั่นคือ
:
โดยที่ arg z คือ อาร์กิวเมนต์จำนวนเชิงซ้อนของ z
เนื่องจากเหตุผลของความสมมาตร และเพื่อรักษานัยทั่วไปที่สมบูรณ์ของฟังก์ชันเครื่องหมายบนจำนวนจริง ดังนั้นบนจำนวนเชิงซ้อนก็มีการกำหนดให้ sgn 0 = 0 ด้วย
การวางนัยทั่วไปอีกแบบหนึ่งของฟังก์ชันเครื่องหมายสำหรับทั้งจำนวนจริงและจำนวนเชิงซ้อน คือ csgn ซึ่งนิยามโดย
:
ซึ่งเราจะได้สมบัติดังนี้ (ยกเว้นค่า z = 0)
:

**ฟังก์ชันเครื่องหมายแบบนัยทั่วไป**
ที่จำนวนจริง x เราสามารถสร้างฟังก์ชันเครื่องหมายในรูปแบบของฟังก์ชันนัยทั่วไป (generalized function) คือ  โดยนิยามให้  บนทุกๆ ค่าของ x รวมทั้งจุดที่ x = 0 (ซึ่งต่างกับ sgn คือ ) และถึงแม้ว่าฟังก์ชันนัยทั่วไปนี้สามารถทำให้เกิดพีชคณิตของฟังก์ชันได้ แต่จะเสียสมบัติการสลับที่ไป โดยเฉพาะฟังก์ชันเดลตาของดิแร็กที่เป็นคู่ต่างสลับที่ของฟังก์ชันนี้
:
นอกจากนั้น  ไม่สามารถประเมินค่าได้ที่ x = 0 ดังนั้นความหมายของ  จึงสำคัญที่จะแยกแยะออกจากฟังก์ชัน sgn (นั่นคือ  ไม่นิยาม แต่ในขณะที่ sgn(0) = 0)

**อ้างอิง**

**ดูเพิ่ม**
 จำนวนลบและจำนวนไม่เป็นลบ- ค่าสัมบูรณ์- ฟังก์ชันสี่เหลี่ยมมุมฉาก (rectangular function)
หมวดหมู่:ฟังก์ชันพิเศษมูลฐาน
แจ็ก ซียาฮายา

แจ็ก ซียาฮายา (Jack Siahaya) นักมวยสากลชาวอินโดนีเซีย สถิติการชก 12 ครั้ง ชนะ 4 (น็อค 1) แพ้ 7 เสมอ 1

**ประวัติ**
ซียาฮายาขึ้นชกมวยสากลอาชีพครั้งแรกเมื่อ 10 กันยายน พ.ศ. 2534 ชนะน็อคอาร์เนล บาโรตีโญ ยก 5 ที่อินโดนีเซีย จากนั้นเดินทางมากนอกรอบในประเทศไทยเมื่อ พ.ศ. 2537 แพ้น็อคฉัตรชัย สาสกุล ยก 5 และได้มีโอกาสชิงแชมป์โลก WBA รุ่นจูเนียร์แบนตัมเวท เมื่อ 10 พฤศจิกายน พ.ศ. 2539 แพ้น็อคหยกไท ศิษย์ อ. ยก 2 และได้ชิงแชมป์ PABA รุ่นจูเนียร์แบนตัมเวทเมื่อ 12 มกราคม พ.ศ. 2540 แพ้คะแนนหนึ่งอุบล ศิษย์เลิศชัย และได้ชิงแชมป์ OPBF รุ่นซูเปอร์ฟลายเวทเมื่อ 20 พฤษภาคม พ.ศ. 2543 แพ้น็อคมาซาโทริ โทกูยาม่า ไปแค่ ยกที่ 2 หลังจากนั้น ซาเฮียยาขึ้นชกชนะที่อินโดนีเซีย 2 ครั้ง รวมทั้งชนะคะแนนกุมารทอง ป.ปลื้มกมล ด้วย แต่หลังจากที่ชกแพ้น็อคเปเดอริโต ลอเรนเต ยก 4 เมื่อ 24 พฤษภาคม พ.ศ. 2545 ซียาฮายาก็แขวนนวมไป 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นจูเนียร์แบนตัมเวท เมื่อ 10 พฤศจิกายน 2539 แพ้น็อค หยกไท ศิษย์ อ. ยก 2 ที่ พิจิตร
** ชิงแชมป์ PABA รุ่นจูเนียร์แบนตัมเวทเมื่อ 12 มกราคม 2540 แพ้คะแนน หนึ่งอุบล ศิษย์เลิศชัย ที่ ฉะเชิงเทรา
** ชิงแชมป์ OPBF รุ่นจูเนียร์แบนตัมเวทเมื่อ 20 พฤษภาคม 2543 แพ้น็อค มาซาโมริ โทกูยามะ ยก 2 ที่ ญี่ปุ่น

**อ้างอิง**
  สถิติการชก boxrec.com 
หมวดหมู่:นักมวยสากลชาวอินโดนีเซีย
ทากาชิ โคชิโมโตะ

ทากาชิ โคชิโมโตะ (Koshimoto Takashi) นักมวยสากลชาวญี่ปุ่น เกิดเมื่อ 5 มกราคม พ.ศ. 2514 ที่เมืองฟูกูโอกะ ประเทศญี่ปุ่น สถิติการชก 43 ครั้ง ชนะ 39 เสมอ 2 แพ้ 2 

**เกียรติประวัติ**
 แชมป์ญี่ปุ่นรุ่นเฟเธอร์เวท (2539 – 2541)- แชมป์ OPBF รุ่นเฟเธอร์เวท
** ชิง 30 กันยายน 2544 ชนะคะแนน ดอนนี่ ซูราติน ที่ ญี่ปุ่น
** ป้องกันแชมป์ครั้งที่ 1, 10 กุมภาพันธ์ 2545 ชนะคะแนน แสงสี ป.ชัยวัฒน์ ที่ ญี่ปุ่น
** ป้องกันแชมป์ครั้งที่ 2, 11 พฤษภาคม 2545 ชนะคะแนน โทชิกาเงะ คิมูระ ที่ ญี่ปุ่น
** ป้องกันแชมป์ครั้งที่ 3, 13 ตุลาคม 2545 ชนะคะแนน เจฟฟรี โอนาเต้ ที่ ญี่ปุ่น
**  ป้องกันแชมป์ครั้งที่ 4, 23 มีนาคม 2546 ชนะคะแนน ไฮเม่ บาร์เซโลนา ที่ ญี่ปุ่น
** ป้องกันแชมป์ครั้งที่ 5, 3 สิงหาคม 2546 ชนะน็อค แสงสี ป.ชัยวัฒน์ ยก 3 ที่ ญี่ปุ่น
** ป้องกันแชมป์ครั้งที่ 6, 8 สิงหาคม 2547 ชนะคะแนน แช ซึง-กน ที่ ญี่ปุ่น
** ป้องกันแชมป์ครั้งที่ 7, 30 มกราคม 2548 ชนะน็อค เจฟฟรี โอนาเต้ ยก 9 ที่ ญี่ปุ่น
** สละแชมป์- แชมป์โลกรุ่นเฟเธอร์เวท WBC
** ชิง 29 มกราคม 2549 ชนะคะแนน ชี อินจิน ที่ ญี่ปุ่น
** เสียแชมป์ 30 กรกฎาคม 2549 แพ้น็อค โรดอลโฟ โลเปซ ยก 7 ที่ ญี่ปุ่น- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นเฟเธอร์เวท WBA เมื่อ 30 มกราคม 2543 แพ้น็อค เฟรดดี นอร์วูด ยก 9 ที่ ญี่ปุ่น

**อ้างอิง**
  สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:แชมป์โลก WBC
หมวดหมู่:แชมป์ OPBF
หมวดหมู่:บุคคลจากฟูกูโอกะ